Sytse Hotzes Buwalda
Sytse Hotzes Buwalda (Sint-Jabik, 10 febrewaris 1943) is in Frysk taalkundige, publisist en oersetter, dy't him benammentlik taleit op artikels en oare publikaasjes oer syn memmetaal, it Biltsk, en oer de bredere skiednis en kultuer fan it Bilt.

Libben
Buwalda is de soan fan Hotze Sytses Buwalda (1915-1994), dy't yn 'e midden fan 'e tweintichste iuw in krúsjale rol spile by de ferheffing fan it Biltsk fan útslutend in sprektaal ta in skriuwtaal. Sytse Hotzes Buwalda wie mei syn heit belutsen by de gearstalling fan it earste Biltske wurdboek, dat nei syn heite ferstjerren yn 1996 troch de Fryske Akademy publisearre wie ûnder de titel Woordeboek fan 't Bildts. Yn 2013 brocht er yn eigen behear in ferbettere en oanfolle twadde edysje út, nei't er spul krigen hie mei de Stichting Ons Bildt. 

Njonken syn wurk op it mêd fan 'e taalkunde hat Buwalda ek ferskate berneboeken oerset yn it Biltsk. Yn 2018 ferskynde fan him en âld-learaar Arjen Dijkstra De Skimmelrútter, de oersetting fan 'e roman Der Schimmelreiter, út 1888, fan 'e Noardfryske skriuwer Theodor Storm. Dêr wie Buwalda al yn 1972 mei úteinset, en letter hie Dijkstra it foar him ôfmakke. De oersetting wie lykwols lizzen bleaun, en Dijkstra wie yn 2016 kommen te ferstjerren. It projekt Ljouwert Kulturele Haadstêd fan Jeropa 2018 wie foar Buwalda oanlieding om, y.g.m. Leendert Ferwerda, de oersetting nochris op 'e nij te besjen en te publisearjen.

Yn 2021 ferskynde De Sonde fan Haitze Holwerda, de oersetting troch Buwalda fan 'e roman De Sûnde fan Haitze Holwerda, fan 'e Fryske skriuwer Ulbe van Houten, dy't lange tiid op It Bilt wenne en wurke.

Wurk 
Oersettings en bewurkings
 1980 – D'r waar 's 'n Oud Wify, Dat Fon 'n Houten Doit (nei Simone Hartsuiker)
 1982 – 'n Rare Koridon en Andere Bildtse Ferhalen en Gedichten (nei Waling Dykstra)
 1988 – Beert en Bauky (nei Koos en Bep, fan C. Backx)
 1988 – 't Húshimelen: 'n Gesprek in de Bildttaal (nei Klaas Aartsma)
 1988 – 'n Kerstferhaal (nei Weihnachtsgeschichte, fan Stefan Lemke en Marie-Luise Lemke-Pricken)
 1990 – De Reddingboat Komt! (nei De Reddingboot Komt!, fan Hendrik Thomas de Booy)
 2018 – De Skimmelrútter (nei Der Schimmelreiter, fan Theodor Storm)
 2021 – De Sonde fan Haitze Holwerda (nei De Sûnde fan Haitze Holwerda, fan Ulbe van Houten)

Non-Fiksje
 1980 – Hoe Skrive Wy 't in 't Bildts: 'n Handlaiding foor de Spelling, en Inkele Dingen út 'e Spraakkûnst (mei Hotze Sytses Buwalda, 1ste printinge 1962)
 1982 – 't Bildt in Beeld: 'n Historise Rais deur Ons Gemeente
 1983 – Gideon op de Dorsvloer: Gedichten fan en Anekdotes over Ds. Gideon Boekenoogen Anfuld met Werk fan Ds. Wim Baas (mei Wim Baas)
 1983 – De Erbaaiersbeweging op 't Bildt in 't Leste Forndelspart fan 'e Negentynde Eeuw
 1983 – 't Bildtse Boek: 'n Systematys Oversicht fan 'e Meest Foorkommende Bildtse Woorden (2de printinge 1994)
 1984 – St.-Jabik en Ouwe-Dyk in Beeld: Ansichten en Foto's út 'e Fersameling fan Hotze Sytses Buwalda (mei Hotze Sytses Buwalda)
 1984 – De Beste Fisser Ontkomt Wel 's 'n Aaltsy: 'n Fersameling Bildtse Sechies en Utdrukkings
 1985 – Rapport van de Ad Hoc Kommissie Bildts/Fries inzake het Gebruik van de Lokale Talen (ûnder foarsitterskip fan Sytse Hotzes Buwalda)
 1985 – St-Anne, Nij Altoenae en Nije-Dyk in Beeld: Ansichten en Foto's út 'e Fersameling fan Hotze Sytses Buwalda
 1985 – Metsys en Pretsys: 'n Fersameling Bildtse Woorden en Utdrukkings
 1986 – Froubuurt, Ouwe-Syl en Nije-Syl in Beeld: Ansichten en Foto's út 'e Fersameling fan Hotze Sytses Buwalda
 1986 – Geskidenis van de Bildtse Waddenfisserij
 1988 – St.-Jabik en Ouwe-Dyk in Ouwe Ansichten, Deel 1
 1994 – St.-Jabik en Ouwe-Dyk in Ouwe Ansichten, Deel 2 (mei Tietje Buwalda-Veenbaas)
 1990 – Bildtse Bedrijvigheid in Beeld
 1990 – Beknopte Bildtse Geskidenis
 1996 – Woordeboek fan 't Bildts (mei Hotze Sytses Buwalda)
 2006 – De Westhoekschool (yn: de Biltske Post, ferskate ôfl.)
 2008 – Hondert Jaar Fakmanskap bij Slachter Bijlsma
 2013 – Woordeboek fan 't Bildts: Tweede Ferbeterde en Anfulde Edisy
 2013 – De Westhoek: Leven Ferleden – Herinnerings an De Westhoek

Frysk taalkundige
Frysk publisist
Dialektwurdboekskriuwer
Skriuwer yn it Biltsk
Frysk oersetter
Oersetter nei it Biltsk
Biltsk persoan
Persoan berne yn Sint-Jabik
Persoan berne yn 1943